Document ID: 32014D0523

Title and Content:
ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ της 4ης Αυγούστου 2014 για την τροποποίηση του παραρτήματος I της απόφασης 2004/211/ΕΚ όσον αφορά την καταχώριση που αφορά το Κουβέιτ στον κατάλογο των τρίτων χωρών και των περιοχών τους από τις οποίες επιτρέπονται οι εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ευρωπαϊκή Ένωση [κοινοποιηθείσα υπό τον αριθμό C(2014) 5440] (Κείμενο που παρουσιάζει ενδιαφέρον για τον ΕΟΧ) (2014/523/EE) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α), Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2), και ιδίως το άρθρο 12 παράγραφοι 1 και 4 και την εισαγωγική φράση του άρθρου 19 και το άρθρο 19 στοιχεία α) και β), Εκτιμώντας τα ακόλουθα: (1) Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Προβλέπει, μεταξύ άλλων, ότι οι εισαγωγές ιπποειδών στην Ένωση επιτρέπονται μόνον από τρίτες χώρες οι οποίες είναι απαλλαγμένες από τη νόσο μάλη για περίοδο έξι μηνών. (2) Η απόφαση 2004/211/ΕΚ της Επιτροπής (3) θεσπίζει κατάλογο τρίτων χωρών και περιοχών αυτών από τις οποίες τα κράτη μέλη επιτρέπουν την προσωρινή αποδοχή εγγεγραμμένων ίππων, την επανείσοδο εγγεγραμμένων ίππων ύστερα από προσωρινή εξαγωγή και τις εισαγωγές εγγεγραμμένων ιπποειδών για αναπαραγωγή και κρεατοπαραγωγή και θεσπίζει τους όρους που διέπουν τις εισαγωγές ιπποειδών προέλευσης τρίτων χωρών. (3) Μετά την ανίχνευση της νόσου μάλης στο Κουβέιτ το 2010, η Επιτροπή, με την έκδοση της απόφασης 2010/776/ΕΕ της Επιτροπής (4), ανέστειλε την εισαγωγή εγγεγραμένων ιπποειδών από το Κουβέιτ. Το Κουβέιτ υπέβαλε τώρα στοιχεία που αποδεικνύουν ότι η ασθένεια εκριζώθηκε επιτυχώς και ότι μετά τη διαπίστωση του τελευταίου κρούσματος στις 19 Δεκεμβρίου 2010, η συνεχιζόμενη επιτήρηση ολόκληρου του πληθυσμού ιπποειδών δεν αποκάλυψε νέα κρούσματα. (4) Δεδομένου ότι έχουν παρέλθει πάνω από έξι μήνες μετά το τελευταίο κρούσμα μάλης στο Κουβέιτ, κρίνεται σκόπιμο να επιτραπεί η προσωρινή αποδοχή, η επανείσοδος μετά από προσωρινή εξαγωγή και οι εισαγωγές εγγεγραμμένων ίππων από τη χώρα αυτή. Επομένως, η καταχώριση για το Κουβέιτ στο παράρτημα I της απόφασης 2004/211/ΕΚ θα πρέπει να τροποποιηθεί αναλόγως. (5) Ως εκ τούτου, το παράρτημα I της απόφασης 2004/211/ΕΚ θα πρέπει να τροποποιηθεί αναλόγως. (6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο παράρτημα I της απόφασης 2004/211/ΕΚ, η καταχώριση για το Κουβέιτ αντικαθίσταται από το ακόλουθο κείμενο: «KW Κουβέιτ KW-0 Ολόκληρη η χώρα E X X X - - - - - -» Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 4 Αυγούστου 2014.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2442
2705
614
5962
3156
5842
2711
5877

EuroVoc IDs (Expanded): 2442
2705
614
5962
3156
5842
2711
5877

Dataset Source: meu

Split: test